U Bjelovaru, 09.02.2016.

**PROJEKTNI ZADATAK**

**za izradu projektne dokumentacije - tehničkog rješenja**

**izgradnje spojnog sustava javne vodoopskrbe u naseljima**

**Mala Prespa – Tomaš - Prespa**

**I PREDMET PROJEKTNOG ZADATKA**

Predmet projektnog zadatka je provedba svih potrebnih prethodnih radova (geodetski, istražni, obilazak terena) te izrada projektne dokumentacije do razine potrebne za ishođenje Građevinske dozvole i građenje **3300 m** vodoopskrbnog cjevovoda, bez naknadnog projektiranja ili dopunske razrade.

**II LOKACIJA**

Potrebno je izraditi projektnu dokumentaciju za izgradnju spojnog vodoopskrbnog cjevovoda u naseljima Mala Prespa, Tomaš i Prespa u dužini:

* cca 1643 m za spoj Mala Prespa – Prespa,
* cca 875 m za spoj Tomaša na spojni cjevovod Mala Prespa – Prespa i
* cca 782 m cjevovoda za spoj projektiranog cjevovoda Mala Prespa – Ždralovi

Cjevovod u naselju Mala Prespa i Prespa - Patkovac projektiran je u sklopu projekta Vodoopskrba grada Bjelovara, „Podsustav istok“, faza 2. dionica Mala Prespa nije izgrađena dok je dionica Prespa - Patkovac izgrađena. Vodovod u naselju Tomaš projektiran je u sklopu projekta Vodoopskrba grada Bjelovara, „Podsustav istok“, faza 5 i 6 te nije izgrađen (situacijski prikaz u prilogu).

**III OBUHVATNOST PROJEKTNE DOKUMENTACIJE**

Za predviđenu izgradnju cjevovoda potrebno je izraditi dokumentaciju koja se sastoji od:

* svih potrebnih priloga za ishođenje posebnih tehničkih uvjeta i potvrda glavnog projekta
* glavnog projekta sa troškovnikom i svim prilozima i elaboratima potrebnim za ishođenje Građevinske dozvole
* situacijskog prikaza cjevovoda na ortofoto karti sa uklopljenim službenim katastarskim planom koji izrađuje ovlašteni inženjer geodezije i koji je ovjeren od tijela nadležnog za državnu izmjeru i katastar

Sadržaj glavnog projekta ovisno o vrsti radova propisan je Zakonom o gradnji (NN 153/13) i Pravilnikom o obveznom sadržaju i opremanju projekata građevina (NN 64/14, 41/15). Uz glavni projekt potrebno je izraditi i **Elaborat privremene regulacije prometa**.

**IV SMJERNICE ZA PROJEKTIRANJE**

Trasu vodovoda po mogućnosti položiti u javnu, zelenu površinu a izbjegavati prometnice, putne jarke i privatne parcele. U slučaju nemogućnosti izbjegavanja polaganja cjevovoda po parcelama privatnih vlasnika i potrebe rješavanja imovinsko – pravnih odnosa, projektant je dužan osigurati svu potrebnu dokumentaciju potrebnu naručitelju za njihovo rješavanje (Elaborat nepotpunog izvlaštenja) prije podnošenja zahtjeva za građevinsku dozvolu.

Za izgradnju cjevovoda potrebno je koristiti PEHD materijal potrebnog radnog tlaka i profila. Prema važećem Pravilniku o hidrantskoj mreži predvidjeti ugradnju nadzemnih hidranata. **Ugradnju armatura i fazonskih komada prikazati na montažnim shemama.**

Pri projektiranju treba u potpunosti uvažavati Opće i tehničke uvjete isporuke vodnih usluga broj: 2103/01-19-1 od 02.01.2014. god. objavljene na web stranici vodnih usluga te posebne tehničke uvjete javnog isporučitelja vodnih usluga.

Troškovnik za izvođenje radova treba sadržavati detaljan opis svih radova unutar pojedine stavke **sa navedenim normama** kojima mora udovoljavati ugrađeni materijal prema važećim tehničkim propisima.

**V PODLOGE, ELABORATI I PODACI ZA IZRADU PROJEKTNE DOKUMENTACIJE**

Naručitelj je dužan omogućiti pristup podacima o postojećoj i projektiranoj vodovodnoj mreži.

Ishođenje dozvola, plaćanje pristojbi i rješavanje imovinsko – pravnih odnosa dužnost su naručitelja.

Pribavljanje originalnih gruntovnih izvadaka, digitalnih kopija katastarskih planova, geodetskih podloga te bilo kojeg drugog dokumenta ili elaborata potrebnog za ishođenje dozvola i rješavanje imovinsko – pravnih odnosa dužnost su ponuditelja.

Prikupljanje posebnih uvjeta i potvrda na glavni projekt kao i dostavljanje geodetske situacije na ovjeru u katastar te svi troškovi koji pri tome nastaju obaveza su ponuditelja.

**VI POSEBNE ODREDBE**

Sve elemente iz ovog projektnog zadatka projektant je dužan riješiti u smislu važećih standarda, normi i propisa i pravila struke, u skladu sa važećim Zakonom o prostornom uređenju (NN 53/13) i Zakonom o gradnji (NN 53/13) te ostalom relevantnom zakonskom i pod zakonskom regulativom uvažavajući postojeće stanje na terenu.

Predloženi sadržaj i opseg definiran putem ovog projektnog zadatka na osnovu kojeg ponuditelj dostavlja ponudu, sastavljen je načelno i niti na koji način ne oslobađa ponuditelja odgovornosti za cjelovitost, točnost i stručnu kvalitetu konačnih dokumenata koje dostavlja naručitelju (stručnu, normativnu i zakonsku utemeljenost odnosno usklađenost s važećim propisima **u obimu** potrebnom za ishođenje svih potrebnih dozvola).

Glavni projektant je odgovoran za cjelovito sagledavanje svih dijelova projekta, u svim fazama i za njihovo uspješno objedinjavanje.

Ponuditelj, odnosno odabrani projektant dužan je u toku izrade projektne dokumentacije surađivati sa stručnim predstavnicima naručitelja prilikom odabira tehničkog rješenja građevine.

**VII ROKOVI**

Rok za prikupljanje posebnih tehničkih uvjeta i potvrda na glavni projekt te izradu glavnog projekta je 80 dana od dana potpisivanja ugovora o projektiranju.

Projekt mora biti opremljen sukladno važećim zakonskim propisima i isporučen :

* Glavni projekt u 3 kopije + 1 CD/DVD (digitalni zapis projekta)
* Geodetska podloga sa potvrdom geodetske uprave u 3 primjerka + 1 CD/DVD (digitalni zapis projekta)
* Elaborat privremene regulacije prometa u 3 kopije + 1 CD/DVD (digitalni zapis projekta)

Digitalna verzija projekata treba biti dostavljena u PDF formatu. Osim PDF formata projektant će osigurati i kompletnu dokumentaciju u izvornim formatima programa u kojima su napravljeni te koji će se po potrebi moći mijenjati i nadopunjavati. Ako situacija sadrži rasterske podloge koje su uključene u crtež, potrebno ih je također priložiti.

Sastavila: Član uprave:

Milena Jasika, dipl.inž.građ. Zoran Bišćan, dipl.inž.stroj.